CELEX: 32021D0014
Language: bg
Date: 2021-01-07 00:00:00
Title: Решение (ОВППС) 2021/14 на Съвета от 7 януари 2021 година за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali)

8.1.2021   
               
               
                  BG
               
               
                  Официален вестник на Европейския съюз
               
               
                  L 5/16
               
            
         РЕШЕНИЕ (ОВППС) 2021/14 НА СЪВЕТА
         от 7 януари 2021 година
         за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 април 2014 г. Съветът прие Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali) (1).
                  
               
                     (2)
                  
                  
                     На 21 февруари 2019 г. Съветът прие Решение (ОВППС) 2019/312 (2), с което срокът на EUCAP Sahel Mali беше удължен до 14 януари 2021 г.
                  
               
                     (3)
                  
                  
                     На 13 май 2019 г. Съветът прие Решение (ОВППС) 2019/762 (3), с което мандатът на EUCAP Sahel Mali беше адаптиран, така че да допринесе към регионализацията на действията по линия на ОПСО в Сахел, и беше създадено регионално консултативно и координационно звено (РККЗ).
                  
               
                     (4)
                  
                  
                     На 14 май 2020 г. Съветът прие Решение (ОВППС) 2020/652 (4), с което референтната сума за EUCAP Sahel Mali беше увеличена за периода до 14 януари 2021 г.
                  
               
                     (5)
                  
                  
                     На 13 октомври и съответно на 5 ноември 2020 г., в контекста на стратегическия преглед на EUCAP Sahel Mali, Комитетът по политика и сигурност препоръча срокът на EUCAP Sahel Mali да бъде удължен до 31 януари 2023 г., а мандатът ѝ да бъде адаптиран.
                  
               
                     (6)
                  
                  
                     Решение 2014/219/ОВППС следва да бъде съответно изменено.
                  
               
                     (7)
                  
                  
                     EUCAP Sahel Mali ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора за Европейския съюз,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2014/219/ОВППС се изменя, както следва:
            
                        1)
                     
                     
                        в член 2, параграф 2 се заменя със следното:
                        
                           „2.   За да подпомогне динамиката на Мали при възстановяването на държавността, както и прилагането на Договора за мир и помирение в Мали, подписан на 15 май и 20 юни 2015 г., и в тясна координация с другите международни участници, а именно Интегрираната многостранна мисия на ООН за стабилизиране в Мали (MINUSMA), EUCAP Sahel Mali подпомага и предоставя съвети на силите за вътрешна сигурност при осъществяването на реформата в сектора на сигурността, ръководена от правителството на Мали, с цел да:
                           
                                       а)
                                    
                                    
                                       да се подобри оперативната ефикасност на силите за вътрешна сигурност;
                                    
                                 
                                       б)
                                    
                                    
                                       да се възстановят съответните им йерархични вериги на силите за вътрешна сигурност чрез по-съгласувано управление на ресурсите;
                                    
                                 
                                       в)
                                    
                                    
                                       да се засили ролята на съдебните и административните власти в областта на управлението и контрола на техните мисии, с което се допринася за предотвратяване на корупцията и безнаказаността;
                                    
                                 
                                       г)
                                    
                                    
                                       да се улесни предислоцирането на силите за вътрешна сигурност към централната част на Мали; и
                                       
                                    
                                 
                                       д)
                                    
                                    
                                       в рамките на постепенен и модулен процес да се подкрепи преразпределението на гражданските административни органи на Мали към централната част на Мали въз основа на принципите на добро управление.“;
                                    
                                 
                     
                  
                        2)
                     
                     
                        в член 14, параграф 1 се добавя следната алинея:
                        „Референтната сума, предназначена за покриване на свързаните с EUCAP Sahel Mali разходи за периода от 15 януари 2021 г. до 31 януари 2023 г., е в размер на 89 100 000 EUR.“
                     
                  
                        3)
                     
                     
                        в член 14а, параграф 3 се заменя със следното:
                        
                           „3.   Целите на РККЗ са, като работи в тясно сътрудничество с действащите мисии по линия на ОПСО в Сахел:
                           
                                       а)
                                    
                                    
                                       да подобрява сътрудничеството и координацията между структурите и държавите от Г-5 от Сахел, за да се засилят регионалното сътрудничество и оперативните способности в областта на отбраната и сигурността в съответствие с международното право, правата на човека и Стратегическия подход на ЕС по въпросите на жените, мира и сигурността, определен от Съвета в заключенията му от 10 декември 2018 г.;
                                    
                                 
                                       б)
                                    
                                    
                                       с оглед укрепване на националния капацитет на държавите от Г-5 от Сахел, да подготви и подкрепи регионализацията на действията по линия на ОПСО;
                                    
                                 
                                       в)
                                    
                                    
                                       в подкрепа на делегациите на Съюза в държавите от Г-5 от Сахел и на секретариата на Партньорството за стабилност и сигурност в Сахел (P3S), да улеснява и подпомага организирането на събирането и обмена на информация с всички партньори от Г-5 от Сахел.“;
                                    
                                 
                     
                  
                        4)
                     
                     
                        в член 18 второто изречение се заменя със следното:
                        „Прилага се до 31 януари 2023 г.“
                     
                  
         
            Член 2
            Настоящото решение влиза в сила в деня на приемането му.
            Прилага се от 15 януари 2021 г..
         
         
            Съставено в Брюксел на 7 януари 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  ОВ L 113, 16.4.2014 г., стр. 21.
         
            (2)  Решение (ОВППС) 2019/312 на Съвета от 21 февруари 2019 г. за изменение и удължаване на срока на действие на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali) (ОВ L 51, 22.2.2019 г., стр. 29).
         
            (3)  Решение (ОВППС) 2019/762 на Съвета от 13 май 2019 г. за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali) (ОВ L 125, 14.5.2019 г., стр. 18).
         
            (4)  Решение (ОВППС) 2020/652 на Съвета от 14 май 2020 г. за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali) (ОВ L 153, 15.5.2020 г., стр. 5).